CELEX: 62016CN0541
Language: fi
Date: 2016-10-25 00:00:00
Title: Asia C-541/16: Kanne 25.10.2016 – Euroopan komissio v. Tanskan kuningaskunta

9.1.2017   
            
            
               FI
            
            
               Euroopan unionin virallinen lehti
            
            
               C 6/30
            
         Kanne 25.10.2016 – Euroopan komissio v. Tanskan kuningaskunta
   (Asia C-541/16)
   (2017/C 006/37)
   Oikeudenkäyntikieli: tanska
   
      Asianosaiset
   
   
      Kantaja: Euroopan komissio (asiamiehet: L. Grønfeldt ja J. Hottiaux)
   
      Vastaaja: Tanskan kuningaskunta
   
      Vaatimukset
   
   
               —
            
            
               todetaan, että Tanskan kuningaskunta ei ole noudattanut maanteiden kansainvälisen tavaraliikenteen markkinoille pääsyä koskevista yhteisistä säännöistä annetun asetuksen (EY) N:o 1072/2009 (1) 2 artiklan 6 alakohdan ja 8 artiklan mukaisia velvoitteitaan
            
         
               —
            
            
               Tanskan kuningaskunta velvoitetaan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   
               —
            
            
               Komissio katsoo, että asetuksen (EY) N:o 1072/2009 8 artiklan 2 kohdassa säädetään tyhjentävästi siitä, miten liikenteenharjoittajat saavat harjoittaa kabotaasiliikennettä tässä artiklassa säädetyin edellytyksin. Säännöksissä ei säädetä lastaus- ja/tai purkauspaikkojen enimmäislukumäärästä saman kabotaasin sisällä. Enintään kolmea kabotaasimatkaa koskeva rajoitus ei tarkoita, että kabotaasin on käsitettävä määrätty lukumäärä lastaus- ja/tai purkauspaikkoja.
            
         
               —
            
            
               Tanskan sääntöjen mukaan kabotaasi voi kattaa joko useita lastauspaikkoja tai useita purkauspaikkoja, mutta ei molempia. Tanskan säännöissä estetään muuta kuin jäsenvaltiosta olevaa liikenteenharjoittajaa harjoittamasta kabotaasiliikennettä, joka kattaa useita lastaus- ja purkauspaikkoja, mikä rajoittaa näiden liikenteenharjoittajien mahdollisuutta harjoittaa kabotaasiliikennettä Tanskassa asetuksessa (EY) N:o 1072/2009 säädetyssä laajuudessa.
            
         
      (1)  Maanteiden kansainvälisen tavaraliikenteen markkinoille pääsyä koskevista yhteisistä säännöistä 21.10.2009 annettu Euroopan parlamentin ja neuvoston asetus (EY) N:o 1072/2009 (EUVL 2009, L 300, s. 72)